OpenLLM-France/wikimedia huggingface dataset:
# Caitlin Fairchild

Caitlin Fairchild és una superheroïna de còmic, creada l'any 1993 per Brandon Choi, Jim Lee i J. Scott Campbell. Propietat de WildStorm Productions i membre del supergrup Gen¹³, el personatge ara forma part de l'Univers DC.
Fairchild aparegué per primera volta en la sèrie Blackmate Death junt amb els altres quatre membres de Gen¹³, que protagonitzarien sèrie pròpia l'any següent: cap visible del quintet, Caitlin és una geek pèl-roja convertida en una amazona muscular. En l'argument original d'Image Comics, Caitlin és filla d'Alex Fairchild, del qual hereta superpoders producte d'una experimentació genètica duta a terme pel govern dels EUA en son pare i els altres membres del grup Team 7.

## Referències

* ↑ «Fairchild» (en anglés). WriteUps.org. [Consulta: 11 octubre 2017].
* ↑ «Caitlin Fairchild» (en anglés). Comic Vine. [Consulta: 11 octubre 2017].
* ↑ «Comic Book / Gen¹³» (en anglés). TV Tropes. [Consulta: 13 octubre 2017].
* ↑ «Fairchild». International Hero. [Consulta: 14 octubre 2017].
# Komissar

La comissària (rus: Комиссар, translit. komissar) és una pel·lícula soviètica de 1967 dirigida per Aleksandr Askòldov. El drama bèl·lic està basat en una història curta de l'escriptor Vassili Grossman anomenada Al poble de Berdítxev (В городе Бердичеве, V górode Berditxeve).
La comissària va ser filmada als Estudis de Cinema Gorki i els dos protagonistes principals de la pel·lícula van ser interpretats per Rolan Bíkov i Nonna Mordiokova, ambdós Artistes del Poble de l'URSS.
La pel·lícula va ser prohibida per la sensura soviètica i no va poder veure la llum fins al 1988 quan, amb gran aclamació, va ser presentada a la Berlinale.

## Argument

Durant la Guerra Civil Russa (1918–1922), Klavdia Vavilova, comissària política del revolucionari Exèrcit Roig, es veu obligada a confessar el seu embaràs al comandant del seu regiment. Fins que neixi el seu fill, Vavilova és obligada a restar a la llar dels jueus Magazannik, una pobre família nombrosa amb sis infants.
La tensa convivènica inicial es va relaxant amb la progressiva interacció de Vavilova amb el nou entorn familiar, i la comissària va perdent a poc a poc les severes maneres pròpies del seu càrrec polític alhora que va esdevenint un membre més de la família. La comissària substitueix el seu uniforme per un vestit casual, es desproveeix de les armes i porta a terme una vida austera rodejada dels valors jueus de la família.
Vavilova dona finalment a la llum després d'un llarg i agònic malson on la comissària visualitza la brutalitat de la guerra i la mort del seu amant i del seu regiment enter.
Mentrestant, l'Exèrcit Blanc ha avançat fins a arribar al poble i, sota l'espetec dels canons, la família jueva i Vavilova amb el seu recèn nacut nadó es veuen obligats a refugiar-se al soterrani. Sota la pluja de bombes, la comissària té una visió sobre l'extermini jueu durant la Segona Guerra Mundial i l'endemà al matí abandona decidida el soterrani, dona el pit per darrer cop al seu nadó, el qual deixa a la llar jueva, i s'incorpora de nou al seu regiment per tal de combatre l'Exèrcit Blanc.

## Repartiment

* Nonna Mordyukova: Comissària Vavilova
* Rolan Bíkov: Jefim Magasanik
* Raisa Nedashkovskaia: Maria Magasanik
* Ludmilla Volinskaia: Àvia
* Vasili Shukshin: Comandant
* Otar Koberidse: Kiril

## Enllaços externs

* "Ressenya" New York Times, 1988. (anglès)
* El cas Komissar a "National Coalition Against Censorship" (NCAC) (anglès)
# Nit Sagnant

Nit Sagnant (en portuguès, Noite Sangrenta) és el nom que va rebre la revolta radical de mariners i operaris de les drassanes de l'armada portuguesa, que va ocórrer a Lisboa a 19 d'octubre de 1921.
En el seu transcurs, van ser assassinats, entre d'altres, el Primer Ministre António Granjo (en el carrec des del 30 d'agost del mateix any); Machado Santos i José Carlos da Maia, dos històrics de la Proclamació de la República Portuguesa; el comandant Freitas da Silva, secretari del Ministeri de la Marina, i el coronel Botelho de Vasconcelos, antic col·laborador de l'exprimer ministre Sidónio Pais (qui havia governat el país de manera dictatorial entre desembre de 1917 i desembre de 1918).
L'origen de la revolta hauria estat la destitució del gabinet de Liberato Pinto (en el càrrec de desembre de 1920 a març de 1921) i la seva posterior condemna a un any de presó, que s'havia fet pública el 10 de setembre. Pinto pretenia imposar un govern militaritzat i els seus partidaris, membres de l'exèrcit i l'armada, es van sublevar.
Els fets de la Nit Sagnant van ser adaptats al teatre i, posteriorment, a la televisió. A més de recollir el propi esdeveniment, la trama se centrava en els esforços de la vídua de José Carlos da Maia, Berta, per descobrir els veritables responsables de la revolta.

## Referències

* ↑ «Noite Sangrenta (outubro 1921)» (en portuguès). Assambleia da República. Arxivat de l'original el 2021-10-17. [Consulta: 19 octubre 2021].
* ↑ «A "Noite Sangrenta": o que aconteceu em Portugal no ano de 1921» (en portuguès). National Geographic, 05-02-2021. Arxivat de l'original el 2021-10-22. [Consulta: 19 octubre 2021].
* ↑ Capelo, Sara. «A noite mais sangrenta da primeira República» (en portuguès). Sábado, 18-11-2017. Arxivat de l'original el 2024-05-21. [Consulta: 19 octubre 2021].
* ↑ Pontes, David. «A Noite Sangrenta. Como há cem anos a República se suicidou» (en portuguès). Público.pt, 17-10-2021. Arxivat de l'original el 2021-10-19. [Consulta: 19 octubre 2021].
* ↑ Farinha, Luís «A Noite Sangrenta: crime e castigo» (en portuguès). Violência política no século XX, 01-11-2017, pàg. 252–261. Arxivat de l'original el 2024-05-21 [Consulta: 19 octubre 2021].
* ↑ Fonseca, Sofia. «RTP acaba com ignorância sobre Noite Sangrenta» (en portuguès). Diário de Notícias, 23-10-2010. Arxivat de l'original el 2021-10-19. [Consulta: 19 octubre 2021].

## Vegeu també

* Història de Portugal
* Primera República de Portugal

## Enllaços externs

* Llista dels caps de govern portuguesos (portuguès)
# Pridorojni (Kurgan)

* Per a altres significats, vegeu «Pridorojni».
Pridorojni (en rus: Придорожный) és un poble (un possiólok) de l'óblast de Kurgan, a Rússia, que el 2015 tenia 621 habitants. Pertany al districte de Ketovo.

## Referències

* ↑ Форсирование реки Тобол красной 5-й дивизией у г. Курган и взятие станции Варгаши
# Kasimir Fajans

Kasimir Fajans o Kazimierz Fajans (Varsòvia, 1887 - Ann Arbor, 1975) va ser un químic i físic pioner de la ciència de la radioactivitat.
Era de família jueva. Va ser professor a les universitats tècniques de Karlsruhe i de Múnic, on inicià la seva recerca científica el 1917. L'any 1935 emigrà als Estats Units on va ser professor a la Universitat de Michigan i es va nacionalitzar estatunidenc.
Va fer importants recerques en el camp de la radioactivitat i isotopia i desenvolupà la teoria quàntica de l'estructura electrònica molecular.
El 1913 descobrí les lleis que regulen el desplaçament del pic en les transformacions radioactives, ensems que el britànic Frederick Soddy. Actualment aquestes lleis reben el nom de lleis de Soddy-Fajans.
Elaborà unes regles referents a l'enllaç químic que porten el seu nom, a més de descobrir també un element atòmic nou, el protoactini, el descobriment es va fer junt amb l'estudiant, Oswald Helmuth Göhring.

## Referències

* ↑ The Jews in Polish culture, Aleksander Hertz, Northwestern University Press, 1988, page 236
# Úmar ibn Hubayra

Úmar ibn Hubayra ibn Muàwiya al-Fazarí (àrab: عمر بن هبيرة بن معاوية الفزاري, ʿUmar b. Hubayra b. Muʿāwiya al-Fazārī), més conegut simplement com a Ibn Hubayra (o Úmar ibn Hubayra, per distingir-lo del seu fill), fou un governador omeia de l'Iraq, representant el partit qaysita o dels àrabs del nord, enfrontat al dels iemenites o àrabs del sud.
Va participar en la guerra contra els romans d'Orient el 715. Fou nomenat governador de l'Iraq (722) pel califa Yazid II (720–724), hostil als iemenites, succeint a Màslama ibn Abd-al-Màlik (721-722) del que havia estat company al front romà; els dos tenien l'encàrrec de liquidar al partit dels muhal·làbides. Com que el Khurasan estava dins el territori de la seva competència hi va designar un delegat qaysita, Saïd ibn Amr al-Haraixí, però tot i que va tenir grans èxits i va portar els sogdians al camp musulmà fou substituït aviat per un bakrita, Múslim ibn Sayd ibn Àslam ibn Zura. Fou destituït tot just en pujar al tron el califa Hixam ibn Abd-al-Màlik (724–743) i substituït pel iemenita Khàlid ibn Abd-Al·lah al-Qasrí.

## Bibliografia

* Encyclopaedia of Islam, Brill Publishers, Leiden, s.v. "Ibn Hubayra".
# Espectroscòpia de neutrons

La dispersió de neutrons és un mètode espectroscòpic per mesurar els moviments atòmic i magnètic dels àtoms. La dispersió inelàstica de neutrons observa el canvi en l'energia del neutró quan es dispersa des d'una mostra i es pot fer servir per estudiar una àmplia varietat de fenòmens físics, com ara els moviments dels àtoms (dispersionals o saltadors), els modes de rotació de molècules, els modes de so i les vibracions moleculars, el retrocés en fluids quàntics, les excitacions magnètiques i quàntiques o fins i tot les transicions electròniques.

## Referències

* ↑ http://www.isis.stfc.ac.uk/instruments/neutron-spectroscopy4761.html Arxivat 2014-04-24 a Wayback Machine.

## Vegeu també

* Difracció de neutrons
* Dispersió Raman

## Enllaços externs

* Arxivat 2014-08-08 a Wayback Machine. - Espectròmetre de neutrons a la nau MESSENGER, de la NASA
# Romangordo

Romangordo és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 173 | 190 | 173 | 165 | 156 | 173 |
# Musaranya de Howell

La musaranya de Howell (Sylvisorex howelli) és una espècie de mamífer de la família de les musaranyes. És endèmica de Tanzània, on viu als montans humits tropicals o subtropicals.
# Komissàrovka

Komissàrovka (en rus: Комиссаровка) és un poble de l'óblast de Kémerovo, a Rússia, que en el cens del 2010 no tenia cap habitant, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. [Consulta: 24 març 2014].
# Narjot de Toucy

Narjot de Toucy († 1293) fou senyor de Terza, capità-general de Durazzo i amirall del regne de Sicília el 1277. Pel seu matrimoni, fou comte consort de Tripoli i príncep consort d'Antioquia.
Era d'una família d'origen borgonyó del qual una branca es va instal·lar a l'Imperi Llatí, i després va passar al servei de Carles I d'Anjou, rei de Sicília. Després d'haver estat regent de l'Imperi Llatí entre 1245 i 1247, el seu pare Felip de Toucy fou nomenat almirall del regne de Sicília el 1271 i va morir el 1277. El seu fill Narjot el va succeir en les seves funcions.
Les pretensions del seu sobirà sobre el regne de Jerusalem afavoriren el seu matrimoni amb Lucia, germana de Bohemon VII, príncep d'Antioquia i IV comte de Trípoli. Però la parella va abandonar Terra Santa per instal·lar-se en la Pulla. Bohemon VII va morir el 19 d'octubre de 1287, però els cavallers de Trípoli preferien a Sibil·la d'Armènia, la mare de Bohemon, més que Lucia. Desgraciadament, Sibil·la va designar com a batlle a Bartomeu, bisbe de Tortosa, molt impopular. Els tripolitans van deposar llavors el govern i van erigir el comtat en comuna. Narjot i Lucia van anar llavors a Trípoli i van poder fer reconèixer els seus drets a força de negociacions i de concessions, com el protectorat genovès, però la ciutat fou presa el 26 d'abril de 1189 pel sultà mameluc Qalawun.
Narjot i Lucia van tornar llavors a Itàlia.

## Matrimoni i fills

Casat vers 1278 amb Lucia, comtessa de Trípoli i princesa d'Antioquia († 1299) amb la qual va tenir un sol fill:
* Felip de Toucy († després de 1300), senyor de Terza, príncep titular d'Antioquia, comte titular de Trípoli

## Referències

* ↑ (anglès) Charles Cawley, « Burgundian Nobility », sur Medieval Lands, Foundation for Medieval Genealogy, 2006-2014 (consulté le 11 juillet 2014).
* ↑ René Grousset, Histoire des croisades et du royaume franc de Jérusalem - III. 1188-1291 L'anarchie franque, Paris, Perrin, 1936 (réimpr. 2006), 902 p., p. 721-726.
# Pridolià

El Pridolià és una època del Silurià que començà fa 423,0 ± 2,3 milions d'anys i s'acabà fa 419,2 ± 3,2 milions d'anys. Es tracta de l'última època del Silurià. Fou anomenat el 1948 per Ferdinand Prantl i Alois Přibyl en referència a Homolka a Přídolí (Txèquia), on se'n troba l'estratotip. Entre altres esdeveniments, aquesta època fou marcada per la continuació de l'evolució de les plantes vasculars, com ara Cooksonia, que creixien als aiguamolls. Se n'han trobat restes fòssils a molts llocs, incloent-hi a les regions polars, però especialment al continent de Laurússia.

## Fauna

* Andreolepis
* Brontoscorpio
* Guiyu
* Lophosteus
* Psarolepis

## Referències

* 1 2 Riba i Arderiu i Reguant i Serra, 1986, p. 94.

## Bibliografia

* Riba i Arderiu, O.; Reguant i Serra, S. Una taula dels temps geològics. Institut d'Estudis Catalans, 1986. ISBN 9788472830776.
# Kaska

Kaska és una llengua atabascana parlada pel poble kaska al territori del sud-est de Yukón i en la Columbia Britànica del nord al Canadà. Tahltan, tagish i el kaska constitueixen el subgrup lingüístic "Canadà Nord-oest" del atabascà meridional.
La majoria dels kaska viuen en les comunitats de Ross River i Watson Lake en el Yukón així com en Lower Post, Good Hope Lake i Fireside en la Columbia Britànica. Els dialectes parlats del kaska a les diferents regions difereixen alguna cosa en les pronunciació de les paraules i en els termes que s'usen en certes expressions.

## Vegeu també

* Llengües atapascanes.

## Referències

* ↑ «Kaska Language Website» (en anglès). [Consulta: 7 novembre 2008].

## Bibliografia

* Kaska Tribal Council. Guzāgi k'ū́gé': our language book: nouns: Kaska, Mountain Slavey and Sekani. [Watson Lake, Yukon]: Kaska Tribal Council, 1997 (en anglès). ISBN 0968202209.

## Enllaços externs

* Consell de Kaska Dena (anglès).
# Javier Delgado López

Javier Delgado López (Santa Coloma de Gramenet, 3 de juliol de 1972) és un futbolista català, que ocupa la posició de migcampista.

## Trajectòria

Es va formar a les categories inferiors del CF Damm i del FC Barcelona, tot arribant a militar durant tres temporades amb el Barça B. A la segona meitat de la temporada 94/95 és enviat al CD Logroñés, amb qui debuta en primera divisió. Juga 15 partits i marca un gol.
L'estiu de 1995 recala al CD Toledo, on serà titular durant dues campanyes, mentre que a la tercera amb prou feines hi disputa cinc partits. La temporada 98/99 juga amb el CD Ourense, on no aconsegueix un lloc en l'equip i només hi apareix en nou partits.
Des d'aleshores, la carrera de Javi Delgado ha transcorregut per equips de Segona B i Tercera, com el Cartagonova FC, UDA Gramenet o la Gimnástica de Torrelavega.

## Referències

* ↑ «Jugadors destacats». Damm CF. Arxivat de l'original el 2015-11-17. [Consulta: 1r desembre 2014].
# Espectroscòpia de microones

L' esprectroscòpia del microones o espectroscòpia de rotació es refereix al mesurament de les energies de les transicions entre els estats de rotació quantificats de molècules en la fase de gas. Els espectres de les molècules polars es pot mesurar en l'absorció o emissió per espectroscòpia de microones o per espectroscòpia d'infraroig llunyà. Els espectres de rotació de les molècules no polars no poden ser observats per aquests mètodes, però pot ser observat i mesurat per espectroscòpia de Raman. espectroscòpia de rotació es refereix de vegades espectroscòpia de rotació que pura per distingir-la de l'espectroscòpia de rotació-vibració on es produeixen canvis en l'energia de rotació juntament amb els canvis en l'energia de vibració, i també de l'espectroscòpia de ro-vibrònica (o simplement espectroscòpia vibrònica) on rotacional, vibracional i electrònics canvis d'energia ocorren simultàniament.
# Dougherty (Iowa)

Dougherty és una població dels Estats Units a l'estat d'Iowa. Segons el cens del 2000 tenia 80 habitants.

## Demografia

Segons el cens del 2000, Dougherty tenia 80 habitants, 37 habitatges, i 19 famílies. La densitat de població era de 56,2 habitants per km².
Dels 37 habitatges en un 29,7% hi vivien nens de menys de 18 anys, en un 45,9% hi vivien parelles casades, en un 2,7% dones solteres, i en un 48,6% no eren unitats familiars. En el 48,6% dels habitatges hi vivien persones soles el 27% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 3,11.
Per edats la població es repartia de la següent manera: un 22,5% tenia menys de 18 anys, un 5% entre 18 i 24, un 23,8% entre 25 i 44, un 28,8% de 45 a 60 i un 20% 65 anys o més.
L'edat mediana era de 44 anys. Per cada 100 dones de 18 o més anys hi havia 113,8 homes.
La renda mediana per habitatge era de 36.458 $ i la renda mediana per família de 50.417 $. Els homes tenien una renda mediana de 23.750 $ mentre que les dones 30.893 $. La renda per capita de la població era de 19.569 $. Cap de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dougherty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Dougherty». American Fact Finder. Oficina del Cens dels Estats Units, 12-01-2010.
# Muscle Shoals (Alabama)

Muscle Shoals és una població dels Estats Units a l'estat d'Alabama. Segons el cens del 2007 tenia 12.846 habitants.

## Demografia

Segons el cens del 2000, Muscle Shoals tenia 11.924 habitants, 4.710 habitatges i 3.452 famílies. La densitat de població era de 378,3 habitants/km².
Dels 4.710 habitatges, en un 34,7% hi vivien nens de menys de 18 anys, en un 59,4% hi vivien parelles casades, en un 11,3% dones solteres, i en un 26,7% no eren unitats familiars. En el 23,8% dels habitatges hi vivien persones soles, el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,95.
Per edats, la població es repartia de la següent manera: un 24,8% tenia menys de 18 anys, un 8,6% entre 18 i 24, un 29,6% entre 25 i 44, un 23,9% de 45 a 60 i un 13,1%, 65 anys o més.
L'edat mitjana era de 37 anys. Per cada 100 dones hi havia 88,9 homes. Per cada 100 dones de 18 o més anys hi havia 86,1 homes.
La renda mitjana per habitatge era de 40.216 $, i la renda mitjana per família, de 48.113 $. Els homes tenien una renda mitjana de 38.063 $, mentre que les dones, de 21.933 $. La renda per capita de la població era de 21.113 $. Entorn del 5,4% de les famílies i el 7,3% de la població estaven per sota del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Kasipura

Kasipura (Kašipura) era una ciutat situada al nord de l'Imperi Hitita que els kashka van saquejar cap a l'any 1370 aC probablement en temps d'Arnuwandas I o potser del seu fill i successor Tudhalias III. A l'època d'Arnuwandas era productora de blat.
En una carta trobada a la ciutat de Tapikka s'explica que "els kashka s'han emportat tots els aliments i que no queden mitjans de defensa". Diu que als territoris dels kashka la llagosta del desert s'ha menjat les collites i per això saquegen els territoris propers. El rei promet enviar tropes.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 37-38. ISBN 8446022532.

## Enllaços externs

* Recent Developments in Hittite Archaeology and History: Papers in Memory of ... (anglès)
# Saoter

Saoter (en llatí Saoterus) era un llibert originari de la regió de Bitínia, conegut per servir com a camarlenc de l'emperador Còmmode.
Nadiu de Nicomèdia, la seva carrera política fou registrada per Herodià, la Història Augusta i Cassi Dió. Segons aquestes fonts, Còmmode era donat a governar mitjançant els seus secretaris i oficials públics, un dels quals era Saoter, que gaudia del seu favor. Tant era així, que Saoter acompanyava a l'emperador en la seva carrossa quan Còmmode va fer la seva entrada triomfal a Roma el 22 d'octubre del 180 i fins i tot sembla que entre ells existia una relació més íntima, doncs segons la Història Augusta, Còmmode i Saoter es besaren obertament diverses vegades.
Aviat, el poder que va anar acumulant li van crear força enemics, especialment entre la classe senatorial. Així, quan Còmmode va intentar ser assassinat l'any 182 per la seva germana Ànnia Lucil·la entre d'altres, el prefecte del pretori Tarruntè Patern va fer executar a Saoter, culpant-lo de la mala reputació que estava guanyant l'emperador.
Malauradament per ell, l'execució de Saoter va enrabiar a l'emperador encara més que l'intent d'assassinat i va obligar a Patern a renunciar al seu càrrec. Dies després ordenaria la seva execució acusat de traïció.
Lampridi li dona erròniament el nom d'Auterus.

## Referències

* ↑ Història Augusta, Vida de Còmmode, 3.6
* ↑ Història Augusta, 4.5
* ↑ Lampridi. Commodus 3
# Béthelainville

Béthelainville és un municipi francès situat al departament del Mosa i a la regió del Gran Est. L'any 2007 tenia 190 habitants.

## Demografia
### Població

El 2007 la població de fet de Béthelainville era de 190 persones. Hi havia 72 famílies, de les quals 16 eren unipersonals (4 homes vivint sols i 12 dones vivint soles), 20 parelles sense fills, 32 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 85 habitatges, 73 eren l'habitatge principal de la família, 6 eren segones residències i 5 estaven desocupats. Tots els 85 habitatges eren cases. Dels 73 habitatges principals, 65 estaven ocupats pels seus propietaris i 8 estaven llogats i ocupats pels llogaters; 3 tenien tres cambres, 17 en tenien quatre i 53 en tenien cinc o més. 70 habitatges disposaven pel capbaix d'una plaça de pàrquing. A 32 habitatges hi havia un automòbil i a 36 n'hi havia dos o més.

## Economia

El 2007 la població en edat de treballar era de 113 persones, 81 eren actives i 32 eren inactives. De les 81 persones actives 76 estaven ocupades (47 homes i 29 dones) i 5 estaven aturades (1 home i 4 dones). De les 32 persones inactives 12 estaven jubilades, 8 estaven estudiant i 12 estaven classificades com a «altres inactius».

### Ingressos

El 2009 a Béthelainville hi havia 76 unitats fiscals que integraven 202 persones, la mediana anual d'ingressos fiscals per persona era de 14.269 €.

### Activitats econòmiques

L'únic establiment que hi havia el 2007 era d'una empresa de construcció.
Dels 2 establiments de servei als particulars que hi havia el 2009, 1 era un paleta i 1 fusteria.
L'any 2000 a Béthelainville hi havia 8 explotacions agrícoles.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Béthelainville a l'INSEE.
* Évolution et structure de la population Fitxa amb el detall de dades de Béthelainville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.